Stesen keretapi Bekok

Stesen keretapi Bekok ialah sebuah stesen kereta api yang terletak di pekan Bekok, Segamat, Johor. Stesen ini menyediakan perkhidmatan tren KTM Antarabandar iaitu Ekspres Selatan antara Gemas dan JB Sentral.

Stesen ini menjadi tumpuan para penumpang daripada pekan Bekok dan Chaah, terutamanya mereka yang ingin berkunjung ke salah satu tarikan alam semula jadi di Johor iaitu Taman Eko Rimba Sungai Bantang  dan juga Taman Negara Endau-Rompin.

 Sejarah 

 Pembinaan awal 
Stesen ini telah dibuka pada 1 Julai 1909, serentak dengan stesen-stesen pada jajaran kereta api antara Gemas dan Johor Bahru yang dikenali sebagai Keretapi Negeri Johor (Johor State Railway).  Jajaran ini kemudiannya digabungkan dengan Keretapi Negeri-Negeri Melayu Bersekutu (Federated Malay States Railways) menghubungkan Padang Besar dengan Singapura.

 Dinaik taraf 
Pada 23 Jun 2021, stesen lama Labis telah ditutup kerana memberi laluan kepada projek landasan berkembar elektrik (PLBE) antara Gemas dan Johor Bahru. Perkhidmatan kereta api telah dipindahkan ke sebuah stesen sementara yang didirikan tidak jauh dari lokasi stesen lama.

Stesen lama tersebut kemudiannya dirobohkan dan digantikan dengan sebuah stesen baharu yang lebih besar dan canggih yang telah dibuka pada 19 Ogos 2024.

 Perkhidmatan 
(Jadual berkuat kuasa 1 Julai 2022):
  Ekspres Selatan (Gemas-JB Sentral)
 Arah selatan: ES41 03:36, ES43 11:06, ES45 16:56
 Arah utara: ES42 11:34, ES44 17:25, ES46 21:07

 Rujukan 

Kategori:Daerah Segamat